



PARLAMENTUL ROMÂNIEI

CAMERA DEPUTAŢILOR

COMISIA PENTRU ADMINISTRAŢIE PUBLICĂ ȘI AMENAJAREA TERITORIULUI

Bucureşti,  9 decembrie  2015 
Nr. 4c-6/414
Plx. 772/2015

Către,




BIROUL PERMANENT AL




CAMEREI DEPUTAȚILOR
 
Vă înaintăm, alăturat, RAPORTUL asupra propunerii legislative pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, trimisă spre dezbatere în fond Comisiei pentru administraţie publică şi amenajarea teritoriului, cu  adresa  nr. Plx. 772 din 2 noiembrie 2015, înregistrată cu nr.4c-6/414 din 2 noiembrie 2015.
PREŞEDINTE,
Victor Paul DOBRE



PARLAMENTUL ROMÂNIEI

CAMERA DEPUTAŢILOR
COMISIA PENTRU ADMINISTRAŢIE PUBLICĂ ȘI AMENAJAREA TERITORIULUI

Bucureşti,  8 decembrie  2015 
Nr. 4c-6/414
Plx. 772/2015
RAPORT 
asupra propunerii legislative  pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local

În conformitate cu prevederile art. 95 din Regulamentul Camerei Deputaţilor, republicat, Comisia pentru administrație publică și amenajarea teritoriului a fost sesizată spre dezbatere în fond, cu propunerea legislativă pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local,  trimisă cu adresa nr.Plx. 772 din 2 noiembrie 2015,  înregistrată cu nr.4c-6/414 din 2 noiembrie  2015.
Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera  Deputaţilor este Cameră decizională.
Senatul a respins propunerea legislativă în ședința din 28 octombrie 2015.

Consiliul Legislativ a avizat favorabil iniţiativa legislativă, conform avizului nr. 840 din 30 iulie 2015.
Comisia juridică, de disiciplină și imunități a avizat negativ iniţiativa legislativă, conform avizului nr.4c-11/1390/17 noiembrie 2015.

Guvernul României nu susține adoptarea propunerii legislative conform punctului de vedere transmis prin anexa la DPSG nr. 1452 din 16 septembrie 2015.
Propunerea legislativă supusă dezbaterii are ca obiect de reglementare completarea alin.(1) al art.3 din Ordonanța Guvernului nr.71/2002, cu o nouă literă, lit.(o), în sensul introducerii în rândul serviciilor de administrare a domeniului public și privat destinate unor nevoi ale comunităților locale și a activităților ce țin de păstrarea, conservarea, restaurarea, legarea, prelucrarea arhivistică și utilizarea documentelor cu valoare practică, acțiuni ce urmează să fie desfășurate de către operatori economici cu capital al unităților administrativ teritoriale autorizați în prestarea de servicii arhivistice, în condițiile Legii arhivelor naționale.
În conformitate cu prevederile art.61 din Regulamentul Camerei Deputaţilor, republicat, membrii Comisia a examinat iniţiativa legislativă sus menţionată, expunerea de motive, avizul Consiliului Legislativ și punctul de vedere al Guvernului în şedinţa din data de 8 decembrie 2015.
Din numărul total de 22 de membri ai Comisiei au participat la şedinţă  20 deputaţi.

La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, domnul Ioan Drăgan - director Arhivele Naționale.

In urma dezbaterii și a opiniilor exprimate, membrii Comisiei au hotărât, cu unanimitate de voturi, adoptarea propunerii legislative pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu amendamente admise prezentate în anexa la prezentul raport.
În raport de obiectul şi conţinutul său, propunerea legislativă face parte din categoria legilor ordinare.
        PREŞEDINTE,




     SECRETAR,

           

      Victor Paul DOBRE



               Radu BABUȘ




Șef serviciu, Sofia Chelaru
Consilier parlamentar, Nicoleta Toma
Anexa

AMENDAMENTE ADMISE
	Nr.

Crt.
	Text propunere legislativă
	Amednamentul propus

(autorul amendamentului)
	Motivare

	1.
	Lege

pentru modificarea și completarea alin.(1) al art.3 din Ordonanța Guvernului nr.71/2002 privind organizarea și funcționarea serviciilor publice de administrare a domeniului public și privat de interes local


	Lege

Pentru completarea alin.(1) al art.3 din Ordonanța Guvernului nr.71/2002 privind organizarea și funcționarea serviciilor publice de administrare a domeniului public și privat de interes local

Autor: Comisia pentru administrație publică și amenajarea teritoriului


	Reglementare corectă

	2.
	
Articol unic. - Alineatul (1) al art.3 din Ordonanța Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, publicată în Monitorul Oficial al României, Partea I, nr.648 din 31 august 2002, cu modificările și completările ulterioare, se modifică și completează după cum urmează:

	
Articol unic. - La articolul 3 alineatul (1) din Ordonanța Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, publicată în Monitorul Oficial al României, Partea I, nr.648 din 31 august 2002, aprobată cu modificări prin Legea nr.3/2003, cu modificările ulterioare, după litera n) se introduce o literă nouă, lit.o), cu următorul curpins:
Autor: Comisia pentru administrație publică și amenajarea teritoriului
	Reglementare corectă

	3.
	La alineatul 1 al art.3 după litera n) se introduce o nouă literă o) cu următorul cuprins:

”o) păstrarea, conservarea, restaurarea, legarea, prelucrarea arhivistică și utilizarea documentelor cu valoare practică constituie acțiuni de utilitate și interes public local, acțiuni care sunt desfășurate de către operatorii economici cu capital al unităților administrativ-teritoriale autorizați în prestarea de servicii arhivistice, în condițiile Legii arhivelor naționale.”


	”o) păstrarea, conservarea, restaurarea, legarea, prelucrarea arhivistică și utilizarea documentelor cu valoare practică constituie acțiuni de utilitate și interes public local, acțiuni care sunt desfășurate de către operatorii economici cu capitalul unităților administrativ-teritoriale autorizați în prestarea de servicii arhivistice, în condițiile Legii Arhivelor Naționale nr.16/1996, republicată.”

Autor: Comisia pentru administrație publică și amenajarea teritoriului


	Reglementare corectă

